Møllergata skoles musikkorps

Møllergata skoles musikkorps er Norges eldste skolekorps. Korpset ble opprettet av William Farre i 1901 i tilknytning til Møllergata skole i Bydel St. Hanshaugen i Oslo.

På 1980-tallet sank oppslutningen for korpset. Det ble gjort flere forsøk på å bygge opp korpset igjen i 19990-årene uten å lykkes. I 2000 bestod korpset av kun en trommeslager, men en større innsats for å inkludere bydelens flerkulturelle innbyggere medførte at korpset marsjerte med 63 musikanter fra 21 forskjellige nasjoner under 17. mai 2001.

Eksterne lenker
 Møllergata skoles musikkorps

Skolekorps i Oslo
Organisasjoner etablert i 1901
Bydel St. Hanshaugen